Inocents I
Pāvests Inocents I (latīņu: Innocentius I; miris 417. gada 12. martā) bija Romas pāvests no 401. gada līdz savai nāvei 417. gadā. Saskaņā ar Liber Pontificalis, Inocents I dzimis Albano un bija Inokentija dēls, tomēr Inocenta I laikabiedrs Hieronīms apgalvo, ka Inocents I ir iepriekšējā pāvesta Anastasija I dēls. Savā darbībā pāvests stiprināja Rietumromas baznīcu. Atbalstīja Svēto Augustīnu pret donatistiem un Pelagija piekritējiem. Atbalstīja Jāni Zeltamuti pret Aleksandrijas Teofilu. Kad vestgotu karalis Alariks I ieņēma Romu, Inocents I līdz ar imperatoru Honoriju pārcēlās uz Ravennu.